Rupee ng Seychelles

Ang rupee ay ang pananalapi ng Seychelles. Hinati ito sa 100 sentimo. Sa lokal na wikang kreyol ng Seychelles (wikang Seselwa), ito ay tinatawag na roupi at roupie naman sa wikang Pranses. Ang kodigo ng pananalaping internasyonal ay SCR.  Ginagamit din sa bihirang pagkakataon ang SR. Sa populasyon nito, pinakamaliit na bansang mayroong malayang polisiya ang Seychelles. Rupee rin ang ginagamit ng pananalapi sa ilang mga iba pang mga bansa.

Salaping papel

Kolonya ng Britanya 

Ang Konsehong Pambatas ng Britanya ay tinanggap ang pagtatayo ng Lupon ng mga Komisyonado sa Pananalapi sa pamamagitan ng Ordinansa ng Salaping Papel ng 1914, na sinadula ni C. R. M. O’Brien, ang gobernador ng kolonya ng Seychelles noong ika-10 ng Agosto 1914. Nilabas ng pamahalaan noong 1914 ang mga salaping papel na pang-emerhensya sa mga salaping papel na 50 sentimos, 1, 5, at 10 rupee.

Sinimulan ang pag-isyu ng mga karaniwang salaping papel na 50 sentimos at 1 rupee noong 1918, sinundan noong 1928 ang mga salaping papel na 5, 10, at 50 rupee. Ginawa hanggang noong 1951 ang mga salaping papel na 50 sentimos at 1 rupee at itinigil ito sa sirkulasyon sa pamamagitan ng pagpalit nito sa mga barya. Ipinakilala noong 1968 ang mga salaping papel na 20- at 100-rupee, at pinalitan naman sa barya noong 1972 ang salaping papel na 5 rupee.

Malayang republika 

Nilunsad noong taong 1976 ang mga salaping papel na galing sa Awtroidad ng Pananalapi ng Seychelles, na mayroong denominasyong 10, 25, 50, at 100 rupee. Makikita si Maginoong James Mancham, ang unang pangulo ng Seychelles na pinalitan ang lahat ng salaping papel na kolonyal bago ang kalayaan nito.

Nagkaroon ng muling pagdisenyo noong 1979, na tampok ng rehimeng René sa mas sosyalista at modernisadong tema nito. Nilabas din ng Bangko Sentral ng Seychelles ang seryeng ito, noong panahong malaki na ang responsibilidad nito ng taong iyon.

Nilabas ang pinahusay na tampok-panseguriodad at kulay ng mga salaping papel noong 1989.

Nilabas noong 1998 ang higit na pinahusay na serye na mayroong higit na praktikal at ergonomikong disenyo. Ipinakilala sa kauna-unahang pagkakataon ang salaping papel na 500-rupee noong taong 2005.

Paghuhusay noong 2011

Pinahusay noong ika-7 ng Hunyo 2011 na may panibagong tampok-panseguridad sa mga salaping papel na 50, 100, at 500 rupee na ginawa ng Bangko Sentral ng Seychelles. Isa sa tatlong salaping papel nito ay mayroong tatak na holograpiko sa halip na bakal-papel na isdang pandagat na makikita sa mga salaping papel nito.

Idinagdag din ang may-lapad na 2.5 mm na malasapang tahing-panseguridad sa salaping papel na 50-rupee, may-lapad na 2.5 mm na malasapang tahing-panseguridad sa salaping papel na 100-rupee, at may-lapad na 2.5 mm na pagbabagong-kulay kung ikiling sa tahing-panseguridad sa salaping papel na 500-rupee. Pinoprotektahan ng teknolohiyang Gemini ng De La Rue na nakamalasapa sa ultra-lilang ilaw ngunit makikita sa normal sa ilaw ng araw.

Binago rin ang iskema ng mga kulay ng mga salaping papel na iyon. Ang mga kulay ng salaping papel ay ang mga sumusunod (na nagagamit pa rin sa sirkulasyon): kulay luntian sa 50 rupee, kulay pula sa 100 rupee, at kulay kahel sa 500 rupee. Naglagay din sa mga salaping papel na iyon ang taon kung kailan ito ginawa at ang tagapangasiwa ng Bangko Sentral ng Seychelles na si Pierre Laporte. Ang mga higit na lumang salaping papel ay magagamit pa rin sa silkulasyon, at unti-unti itong mawawala dahil sa pagkaluma nito.

Pagbabago noong 2016

Inisyu noong Disyembre 2016 ang kasalukyang serye ng salaping papel upang ipagdiwang ang ika-40 anibersaryo ng kalayaan ng Seychelles. "Kakaibang Biodibersidad ng Seychelles - ang gulogod ng ekonomiya' ang pangalan ng Seryeng iyon.

Mga palatandaan

Mga sanggunian

Panlabas na kawing

 Ang mga salaping papel ng Seychelles 

Mga pananalapi
Mga pananalapi sa Aprika